《说禅一首简刘韶美》
宋代·郭印

小知小见弄精魂，正似醯鸡居覆盆。
茫茫大道绝南北，六通四覆初无门。
不离当处遍高深，谁谓如天莫可登。
世人聋瞶唤弗应，执热为火寒为冰。
雷霆蟋蟀一窍均，观音不在耳边闻。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。